**Nilmar Oscar Charles Janbu** (født 23. august 1921 på Bjørnsund i Fræna kommune i Romsdal i Møre og Romsdal, død 4. januar 2013 i Trondheim) var en norsk geotekniker.

Han var sivilingeniør fra NTH fra 1947, og M.Sc. fra Harvard i 1949. Han tok doktorgraden (Doctor of Science) ved Harvard i 1954 under veiledning av Karl von Terzaghi og Arthur Casagrande, med avhandlingen «*Stability analysis of slopes with dimensionless parameters*».

Etter hjemkomst til Norge ble han i 1961 utnevnt som professor ved NTH, og var en sentral person i utviklingen av geoteknikken både i Norge og internasjonalt.Arbeid

Han har utgitt en lærebok i geoteknikk, og tallrike internasjonale publikasjoner. Han har også bidratt sterkt til popularisering av geoteknikk.

> I et halvt århundre har Nilmar Janbu vært en av drivkreftene bak utviklingen av faget geoteknikk, både i Norge og internasjonalt. Sterk i teorien, og med stor interesse for den praktiske anvendelsen, har rådgivende virksomhet blitt hjertebarnet hans. Mange i og utenfor fagmiljøet har derfor fått bryne seg på denne markante, men svært så vennlige, personen.
> 
> 
> Halfdan Carstens i Geo, februar 2000
> 
> 

I 1985 ble Janbu invitert til å holde Rankine-forelesningen i regi av Den britiske geotekniske forening. Han valgte å snakke om sitt arbeid om fundamentering av offshorekonstruksjoner («Soil models in offshore engineering»). I sin takketale til Janbu sa professor N. E. Simons blant annet:

> «He is not only an outstanding exponent of the analytical method in soil mechanics, but he also combines this with sound judgement based on practical experience.... Professor Janbu has not only made an exceptional contribution to the practice of geotechnical engineering, but he is also a dedicated teacher.»
> 
> 

Janbu var æresmedlem i Norsk Geoteknisk Forening.

Familie
-------

Nilmar Janbu var far til legen Torunn Janbu, som i perioden 2005–2011 var president i Den norske legeforening.

Utvalgte publikasjoner
----------------------

* Janbu, Nilmar (1970): *Grunnlag i geoteknikk*. Trondheim: Tapir. ISBN 9788251905190
* Janbu, Nilmar (1985): «Soil models in offshore engineering», *Géotechnique*, **35**, 241–281. (Rankine-forelesningen)

* Janbu, N. Nestvold, J. Røe, Ø. og Sveian, H. (1993): «Geologi—geoteknikk. Leirras—årsaksforhold og rasutvikling» i: Walberg, Ø. (1993): *Verdalsboka, Ras i Verdal, bind B*. Verdal kommune.
* Sveian, H. Janbu, N. Nestvold, J. Røe, Ø. og Skjelstad, L. (2002): «Leirras, sett fra en geologisk og geoteknisk synsvinkel» i: Husbyn, G. og Skjelstad, L. (red.) (2002): *Bygda og raset. Leirras i Skjelstadmark og Hegra. Hegra Historielag*. ISBN 82-996380-3-8.

Referanser
----------

1. ↑   Norsk biografisk leksikon, besøkt 5. juni 2022[Hentet fra Wikidata]
2. ↑  
Grande, Lars; Senneset, Kåre (2013). «Nilmar Janbu (obituary)». *Géotechnique*. 63 (10): 892–893.
3. ↑  
Janbu, Nilmar (1954). «Stability analysis of slopes with dimensionless parameters».
4. ↑  Norsk Geoteknisk Forening. «Æresmedlemmer». Besøkt 20. oktober 2023.

Eksterne lenker
---------------

* Om Nilmar Janbu i Norsk biografisk leksikon
* Expert på leirgrunn, GEMINI, 1994
* The geotechnical hall of fame Arkivert 27. oktober 2012 hos Wayback Machine.
* Minneord fra Norges Geotekniske Institutt, engelsk versjon
* Minneord fra Norges Geotekniske Institutt, norsk versjon
* (no) Nilmar Janbu i Bibsys

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Wikistrinda **·** VIAF **·** LCCN **·** ISNI
 |